ZENICA OSTAJE BEZ GRIJANJA: Prekid snabdijevanja zbog nedostatka uglja

Kompanija ArcelorMittal Zenica, danas je saopćenjem za javnost, građane Zenice obavijestila o izmjenama i smanjenju isporuke toplotne energije. Saopćenje vam prenosimo u cjelosti:

“Obavještavamo građane Zenice da smo primorani značajno smanjiti isporuku toplotne energije prema gradu, sa velikom izvijesnošću potpunog prekida. Razlog tome je nedostatak energetskog uglja na našem skladištu zbog obustave rada Rudnika mrkog uglja Zenica i prekida isporuke od jučer, 9. februara 2021.

Nadamo se da će Rudnik i Elektroprivreda čim prije riješiti svoje probleme, kako bismo mogli nastaviti sa nesmetanom proizvodnjom toplotne energije”, stoji u saopćenju kompanije ArcelorMittal Zenica.